CELEX: 31992R3001
Language: el
Date: 1992-10-16 00:00:00
Title: Κανονισμός (ΕΟΚ) αριθ. 3001/92 της Επιτροπής της 16ης Οκτωβρίου 1992 για την τροποποίηση του κανονισμού (ΕΟΚ) αριθ. 2561/90 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2503/88 του Συμβουλίου για την τελωνειακή αποταμίευση

Avis juridique important

|

31992R3001

Κανονισμός (ΕΟΚ) αριθ. 3001/92 της Επιτροπής της 16ης Οκτωβρίου 1992 για την τροποποίηση του κανονισμού (ΕΟΚ) αριθ. 2561/90 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2503/88 του Συμβουλίου για την τελωνειακή αποταμίευση  

Επίσημη Εφημερίδα αριθ. L 301 της 17/10/1992 σ. 0016 - 0016

ΚΑΝΟΝΙΣΜΟΣ (ΕΟΚ) αριθ. 3001/92 ΤΗΣ ΕΠΙΤΡΟΠΗΣ  της 16ης Οκτωβρίου 1992  για την τροποποίηση του κανονισμού (ΕΟΚ) αριθ. 2561/90 για τον καθοριμό ορισμένων διατάξεων εφαρμογής του κανονισμού (ΕΟΚ) αριθ. 2503/88 του Συμβουλίου για την τελωνειακή  αποταμίευσηΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2503/88 του Συμβουλίου της 25ης Ιουλίου 1988 για την τελωνειακή αποταμίευση (1), και ιδίως το άρθρο 28,  Εκτιμώντας:  ότι με τον κανονισμό (ΕΟΚ) αριθ. 2561/90 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 2485/91 (3), καθορίζονται ορισμένες διατάξεις εφαρμογής του κανονισμού (ΕΟΚ) αριθ. 2503/88-  ότι είναι σκόπιμο, για λόγους σαφήνειας, να ευθυγραμμιστούν οι διατάξεις για τη διαδικασία υπαγωγής των εμπορευμάτων σε καθεστώς τελωνειακής αποταμίευσης σε έναν ορισμένο τύπο αποθήκης με τις διατάξεις του κανονισμού (ΕΟΚ) αριθ. 2503/88 και με τον  ορισμό αυτού του τύπου αποθήκης στον κανονισμό (ΕΟΚ) αριθ. 2561/90-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακής Αποταμίευσης και Ελευθέρων Ζωνών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2561/90 τροποποιείται ως εξής:  1. το άρθρο 23 αντικαθίσταται από το ακόλουθο κείμενο:  "Άρθρο 23  1. Οι διαδικασίες που προβλέπονται από το παρόν κεφάλαιο εφαρμόζονται σε όλες τις αποθήκες τελωνειακής αποταμίευσης, με εξαίρεση τις αποθήκες τύπου ΣΤ.  2. Όσον αφορά τις αποθήκες τύπου Β, εφαρμόζεται μόνο η διαδικασία που προβλέπεται στο άρθρο 24 παράγραφος 1 στοιχείο β) υπό την επιφύλαξη ότι δεν είναι δυνατή η χρήση εμπορικού εγγράφου.  Όταν το διοικητικό έγγραφο δεν περιλαμβάνει όλα τα στοιχεία που αναφέρονται στο παράρτημα ΙΙΙ σημείο Α, τα στοιχεία αυτά πρέπει να απρέχονται στην αίτηση υπαγωγής στο καθεστώς που συνοδεύει το έγγραφο."-  2. Το άρθρο 29 παράγραφος 2 αντικαθίσταται από το ακόλουθο κείμενο:  "2. Σε αποθήκη τύπου Β, το τελωνείο ελέγχου φυλάσσει τις διασαφήσεις υπαγωγής στο καθεστώς που προβλέπονται στο άρθρο 14 ή τα διοικητικά έγγραφα που χρησιμοποιούνται για την υπαγωγή αυτή, για να παρακολουθεί τη λήξη του εν λόγω καθεστώτος. Δεν τηρείται  λογιστική υλικού.  Με την επιφύλαξη των λοιπών κοινοτικών διατάξεων για τη φύλαξη των τελωνειακών εγγράφων, το τελωνείο ελέγχου μπορεί να θέσει στα πλαίσια της διοικητικής του οργάνωσης, προθεσμίες σχετικά με τη φύλαξη των εν λόγω διασαφήσεων ή εγγράφων. Οι προθεσμίες  αυτές είναι δυνατόν να παραταθούν.  Σε περίπτωση που τα εμπορεύματα στα οποία αναφέρεται η διασάφηση ή το έγγραφο δεν έχουν λάβει, κατά τη λήξη της προθεσμίας, κάποιον από τους προορισμούς που προβλέπονται στο άρθρο 21 του βασικού κανονισμού, το τελωνείο ελέγχου ζητεί να αποδοθεί ένας από  τους προορισμούς αυτούς στα εν λόγω εμπορεύματα ή να αντικατασταθεί η διασάφηση ή το αρχικό έγγραφο υπαγωγής των εμπορευμάτων στο καθεστώς από νέα διασάφηση που περιλαμβάνει όλα τα στοιχεία της προηγούμενης διασάφησης ή του προηγούμενου εγγράφου."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Οκτωβρίου 1992. Για την Επιτροπή  Christiane SCRIVENER  Μέλος της Επιτροπής   (1) ΕΕ αριθ. L 225 της 15. 8. 1988, σ. 1. (2) ΕΕ αριθ. L 246 της 10. 9. 1990, σ. 1. (3) ΕΕ αριθ. L 228 της 17. 8. 1991, σ. 34.